jkorsvik/nowiki_second_scrape_merged huggingface dataset:
Subenhet

En subenhet innen molekylærbiologier er et proteinmolekyl som binder til andre proteinmolekyler for å danne en funksjonell enhet. Resultatet blir en multimer eller oligomer molekyl. Subenhetene i et oligomert protein kan være alt i fra identisea, homologe til i alt forskjellige og med forskjelliuge oppgaver. Hver subenhet består av en polypeptidkjede, som er gen koder for. En oligomer trenger altså et gen per subenhet, dersom ikke to eller flere av subenhetene er identiske.
Uhyre mange mange proteiner består av flere subenheter, som hemoglobin, ionkanaler, reseptorer, DNA-polymerase, nukleosomen og mikrotubuli.
En subenhet navngis ofte med en gresk eller romersk bokstav, og hvor mange subenheter av denne type som finnes i proteinet angis med et nedsenket siffer. For eksempel har ATP-syntasen en type av subenhet som heter α. Det finnes tre av disse per ATP-syntasemolekyl, som derfor betegnes α3. Man kan også ha betegnelser for grupper av subenheter, som α3β3-heksamer.
Subenhetsvaksiner er en type vaksine som ikke inneholder hele virus, bare små biter av det (subenheter). Disse bitene er likevel nok til at kroppen opparbeider motstand mot hele viruset. Vanligvis må det gis flere doser av en subenhetvaksine.


== Litteratur ==
Jeremy M. Berg, John L. Tymoczko, Lubert Stryer: Biochemie. 6 Auflage, Spektrum Akademischer Verlag, Heidelberg 2007. ISBN 978-3-8274-1800-5.
Donald Voet, Judith G. Voet: Biochemistry. 3. Auflage, John Wiley & Sons, New York 2004. ISBN 0-471-19350-X.
Bruce Alberts, Alexander Johnson, Peter Walter, Julian Lewis, Martin Raff, Keith Roberts: Molecular Biology of the Cell, 5. Auflage, Taylor & Francis 2007, ISBN 978-0815341062.
Kast (vitenskap og teknologi)

Innen vitenskap og teknologi beskriver kast en ubalansert fordeling av den roterende massen, for eksempel i et dekk, en felg eller et helt hjul. Når et hjul roterer vil assymetrier i massedistribusjon føre til at det oppstår periodiske krefter og momenter på akslingen, hvilket kan føre til vertikale eller laterale vibrasjoner. Frekvensen på vibrasjonene øker som regel med rotasjonshastigheten. Kast kan deles inn i statisk og dynamisk kast.
Nedre Leiråga kraftverk

Nedre Leiråga kraftverk er et vannkraftverk i Rana kommune i Nordland.
Det er et elvekraftverk som utnytter et fall på 33 meter i Leiråga.
Installert effekt er 3,2 MW fra en kaplanturbin. Årsproduksjon er 8,6 GWh.
Mo Industripark AS er majoritetseier i MIP Miljøkraft AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase


== Eksterne lenker ==
MIP Miljøkraft AS
Mo Industripark: Investerer 200 millioner i kraftverk
Hantavirusvaksine

Hantavirusvaccine er en vaksine som beskytter mennesker mot infeksjoner av hantavirus, som forårsaker hantavirus hemoragisk feber med renalt syndrom (HFRS) eller hantavirus pulmonalt syndrom (HPS). Vaccine oppfattes som viltig ettersom akutte hantavirusinfeksjoner er ansvarlige for betydelige sykdomsrater og dødeligheter på verdensplan. Det anslås at hantavirusinfeksjoner var skyld i omkring 1,5 millioner sykdomstilfeller og 46.000 dødsfall i Kina fra 1950 til 2007. Det anslås at der var 32.000 sykdomstilfeller i Finland fra 2005 til 2010 og 90.000 i Russland fra 1996 til 2006.Den første hantavirusvaksinen ble utviklet i 1990 og den var i første omgang rettet mor Hantaan River virus, som forårsaker en av de verste former for HFRS. Det anslås at det i Kina hvert år gis to millioner doser vaksine, som er utvunnet av gnager-hjerne eller cellekultur. Den utbredte bruk av vaksine kan være medvirkende til et markant lavere antall nye tilfeller av HFRS i Kina. I 2007 var det mindre enn 20.000 nye tilfeller i Kina.Blant andre hantavirus som det brukes vaksine mot er Seoulvirus (SEOV). Vaksinen anses ikke som effektiv mot europeiske hantavirus som Puumalavirus (PUUV) og Dobrava-Belgradevirus (DOBV). Vaksinens farmasøyutiske handelsnavn er Hantavax.


== Referanser ==


== Eksterne lenker ==
Serang virus strain details
Natural reservoirs of hantaviruses
CDC's Hantavirus Technical Information Index page
Viralzone: Hantavirus
Virus Pathogen Database and Analysis Resource (ViPR): Bunyaviridae
Mattias Gestranius

Mattias Gestranius (født 7. juni 1978 i Pargas) er en finsk fotballdommer som til daglig dømmer i landets øverste divisjon Veikkausliiga. I tillegg har han dømt flere internasjonale kamper på aldersbestemt nivå både i regi av FIFA og UEFA.
Gestranius debuterte som hoveddommer på landets øverste nivå den 29. oktober 2006 i seriekampen mellom FC Lahti og KTP Kotka (0–4). Hans første europacupkamp kom den 2. juli 2009, da han dømte første kvalifiseringsrunde av UEFA Europa League 2009/10 mellom JK Narva Trans og NK Rudar Velenje (0–3). I november 2018 ble Gestranius den andre finske dommeren som dømte i UEFA Champions League og den første på 23 år siden Ilkka Koho dømte i turneringen tilbake i 1995.Han har dømt flere landskamper på U-17, U-19 og U-21-nivå, blant annet flere kamper under kvalifisering til aldersbestemte europamesterskap og sluttspill i europamesterskap for U-17 i 2012. Han har også dømt flere kvalifiseringskamper til europamesterskap på seniornivå. Gestranius debuterte internasjonalt som hoveddommer på øverste nivå den 11. august 2010, da han dømte vennskapskampen mellom Wales og Luxembourg (5–1).


== Referanser ==


== Eksterne lenker ==
(en) Mattias Gestranius – Transfermarkt (dommer) 
(en) Mattias Gestranius – WorldFootball.net 
(en) Mattias Gestranius – WorldFootball.net (dommer) 
(en) Mattias Gestranius – Soccerbase.com (dommer)
Influensavaksine

Influensavaksine er en vaksine som beskytter mot influensa. En ny versjon av influensavaksinen utvikles to ganger årlig ettersom influensaviruset forandrer seg til stadighet. De fleste gir begrenset til høy beskyttelse mot influensa; til tross for at det hvert år er forskjellig. Bevisene på effekten blant vokse over 65 år er dårlig. Vaksinasjonen får antallet av fraværsdager fra arbeide til å falle med i gjennomsnitt 1/2 dag årlig. Vaksinasjon av barn kan beskytte personer i barnas omgivelser.Både Verdens helseorganisasjon og Centers for Disease Control and Prevention anbefaler at nesten alle mennesker over seks måneder vaksineres en gang årlig mot influensa. Det er særlig relevant for gravide kvinner, barn mellom seks måneder og fem år, for dem med andre helsemessige problemer, indianere, og personer som arbeider i helsevesenet.Influensavaksine er generelt sikker. Hos barn oppstår det feber blant 5-10 %, og det kan oppstå muskelsmerter eller tretthet. I bestemte år har vaksinen forårsaket Guillain Barre-syndrom hos eldre i hyppigheten én til en million. Den bør ikke gis til personer med multiallergi overfor egg eller tidligere versjoner av vaksinen.Vaksinen finnes i versjoner med svekkede eller inaktive virus. Versjonen med inaktive virus bør benyttes av gravide.De finnes i former som kan injiseres i en muskel, sprayes i nesen eller injiseres i huden.Vaksinasjon mot influensa begynte i 1930-årene med storskala gjennomførelse i USA i 1945. Det er på WHOs liste over essensiell medisin. Grossistprisen for en dose var i 2014 på 5,25 amerikanske dollar. I USA koster en influensavaksinasjon mindre enn 25 amerikanske dollar.


== Referanser ==


== Eksterne lenker ==
The Compelling Need for Game-Changing Influenza Vaccines CIDRAP Comprehensive Influenza Vaccine Initiative (CCIVI)
History of past WHO seasonal influenza vaccine composition recommendations
World Health Organization's Initiative for Vaccine Research Influenza web page Arkivert 29. september 2009 hos Wayback Machine.
Influenza Strategies for Broad Global Access
PATH's Vaccine Resource Library influenza resources
Orr, Pamela (2000). «Influenza vaccination for health care workers: A duty of care». Canadian Journal of Infectious Diseases. 11 (5): 225–6. PMC 2094777 . PMID 18159292. 
Health-EU portal EU response to influenza
European Commission – Public Health EU coordination on Pandemic (H1N1) 2009
Collins-klassen

Collins-klassen er en klasse av undervannsbåter bygget av Australian Submarine Corporation mellom 1990 og 2003 for tjeneste i Royal Australian Navy. Klassen er navngitt etter den australske viseadmiralen John Augustine Collins og alle seks båtene i klassen bærer navn etter personer i den australske marinen som utmerket seg under annen verdenskrig. Båtene i Collins-klassen var de første undervannsbåtene konstruert i Australia.
Collins-klassen er basert på Västergötland-klassen konstruert av Kockums.Båtene har et dieselelektrisk fremdriftssystem som gir 7 200 hk og en topphastighet på 20 knop i neddykket tilstand.


== Fartøyer ==
HMAS «Collins» (SSG 73)
HMAS «Farncomb» (SSG 74)
HMAS «Waller» (SSG 75)
HMAS «Dechaineux» (SSG 76)
HMAS «Sheean» (SSG 77)
HMAS «Rankin» (SSG 78)


== Referanser ==


== Eksterne lenker ==
(en) Collins class submarines – kategori av bilder, video eller lyd på Commons
Islands (album)

Islands er det 11. albumet av Mike Oldfield, utgitt i 1987 av Virgin. Gjestevokalister på albumet er Anita Hegerland, Bonnie Tyler, Kevin Ayers og Jim Price. En annen sporliste og et annet omslag ble brukt til den amerikanske utgaven.


== Plateomslag ==
Albumet som ble utgitt i Storbritannia hadde et plateomslag med en tropisk øy, og skjult i det omkringliggende havet er et stort antall håndformer. Håndbildene er basert på et stillbilde fra den videoen som ble utgitt samtidig med albumet; et par scener i videoen, som hovedsakelig ble filmet på Bali, viser en gruppe innfødte som utfører en ritualistisk dans som involverer vinkende bevegelser.
Albumet utgitt i USA hadde et helt annerledes plateomslag, det viser to kubeformer. Fotograferingen på baksiden av den amerikanske versjonen var av Jerry Uelsmann.


== Sporliste ==
Alle spor er komponert av Mike Oldfield.


== Medvirkende ==
Mike Oldfield
Simon Phillips – trommer (på «The Wind Chimes»)
Anita Hegerland – vokal (på «The Wind Chimes», «North Point», «The Time Has Come», «When the Night's on Fire»)
Bonnie Tyler – vokal (på «Islands»)
Kevin Ayers – vokal (på «Flying Start»)
Max Bacon – vokal (på «Magic Touch» (1988 USA-utgave); bakgrunnsvokal på «Islands»)
Jim Price – vokal (på «Magic Touch» (1987 UK-utgave)
Tony Beard
Raf Ravenscroft – saksofon (på «Islands»)
Andy Mackay
Mickey Simmonds
Phil Spalding
Micky Moody
Rick Fenn
Björn J:son Lindh – fløyte (på «The Wind Chimes»)
Mervyn (Spam) Fence
Pierre Moerlen
Benoit Moerlen


=== Produsenter ===
Albumet har det største antallet medprodusenter av alle Oldfields album, produsentene er Michael Cretu (senere berømt for  Enigma), Geoff Downes, Tom Newman, Simon Phillips, Alan Shacklock og Oldfield selv.


== Musikkvideo ==
Islands ble også gitt ut som et VHS-videoalbum i full lengde. For hvert spor ble det laget og gitt ut en video, som ofte var mikset på en topp moderne måte (på den tiden). Dette ble utgitt som en del av videoen The Wind Chimes.


== Singler ==
Fire singler ble gitt ut fra albumet, hvorav to ble utgitt i 1987, «Islands» (som Mike & Bonnie) og «The Time Has Come», og to i 1988, «Flying Start» og «Magic Touch».


== Hitlister og salgstall ==
Den største singelen i Europa var tittelsporet, «Islands», som ble sunget av Bonnie Tyler.
I USA var «Magic Touch» en topp 10-hit på Billboard Hot Mainstream Rock Tracks-listene tidlig i 1988.


== Eksterne lenker ==
(en) Islands på Discogs 
(en) Islands på MusicBrainz
Protein Sciences

Protein Sciences Corporation er et legemiddelselskap fra Connecticut i USA. Det holder til i Meriden i Connecticut. Selskapet utvikler og selger vaksiner, blant annet mot influensa. Protein Sciences er et av et fåtall selskaper som utvikler rekombinant vaksine som produseres i insektsceller med hjelp av genetisk modifiserte bakulovirus.


== Eksterne lenker ==
Mettsted
Smittskydd, nr 4 2009: Säkrare influensavacciner produceras snabbareMal:Död länk
Journal of the American Medical Association, Vol. 297:Safety and Immunogenicity of a Baculovirus-Expressed Hemagglutinin Influenza Vaccine
Sikorsky H-34

Sikorsky H-34 er et helikopter opprinnelig utviklet av Sikorsky for antiubåtkrigføring i U.S. Navy, men etter hvert også konstruert på lisens som Westland Wessex. Det ble produsert 2 108 eksemplarer mellom 1953 og 1970.
Helikopteret gjorde tjeneste, primært i transportrollen, i alle verdensdeler ved 25 ulike lands væpnede styrker. Det så kamphandlinger i Algerie, Den dominikanske republikk, Nicaragua og over store deler av Sydøst-Asia. Andre oppgaver inkluderte redning av flomrammede, opphenting av astronauter, bekjempelse av skogbranner og befordring av presidenter.H-34 var det siste helikopteret med stempelmotor i U.S. Marine Corps.


== Referanser ==
Landsteiners regel

Landsteiners regel sier at et menneske har alltid antistoffer mot den blodgruppesubstans i AB0-systemet som det mangler. 
Dette innebærer at en person som har antistoffer mot A-antigen, men ikke antistoffer mot B-antigen, har B-antigen, men ikke A-antigen (Blodgruppe B) og vice versa. En person som mangler antigen (blodgruppe 0) har både A- och B-antistoffer. Den som har blodgruppe AB og dermed både A- og B-antigen har ingen antistoffer.
Regelen er oppkalt etter den østerrikske Karl Landsteiner (1968-1943), som oppdaget AB0-systemet i 1900/1901.


== Litteratur ==
Wiley's Online Library, ISBI Science Series (2008) E. Smart & B. Armstrong: Blood group systems, 3:68-92, her s. 70, lest 4. september 2020.
Litteraturåret 1883

Litteraturåret 1883 er en oversikt over utgivelser, hendelser, prisvinnere og avdøde personer med tilknytning til litteratur i 1883.


== Nye bøker ==
Bondestudentar av Arne Garborg
Familien på Gilje av Jonas Lie
Gift av Alexander Kielland
En hanske av Bjørnstjerne Bjørnson
Livsslaven av Jonas Lie
Bilder från Italien av Alfhild Agrell
Au Bonheur des Dames av Émile Zola
Dikter på vers och prosa av August Strindberg
Dramatiska arbeten I av Alfhild Agrell
Elfvan av Anne Charlotte Leffler
Une vie av Guy de Maupassant
La Légende des siècles Tome III av Victor Hugo
L'Archipel de la Manche av Victor Hugo
Miarka, la fille à l'ourse (fr.) av Jean Richepin
Nana Sahib (fr.) av Jean Richepin
Skatten på sjørøverøya av Robert Louis Stevenson 
Ur lifvet II av Anne Charlotte Leffler
Ur lifvet III av Anne Charlotte Leffler
Sanna kvinnor av Anne Charlotte Leffler
Skådespelerskan av Anne Charlotte Leffler
Første av fire deler av Friedrich Nietzsches Slik talte Zarathustra (Also sprach Zarathustra)
Vid vägkanten II av Amanda Kerfstedt


== Fødsler ==


== Dødsfall ==

		
		
		
		
		
		
		
		
		
		


== Referanser ==


== Eksterne lenker ==
(en) 1883 in literature – kategori av bilder, video eller lyd på Commons
Bradykinin

Bradykinin er en type hormon og nevropeptid som dennes under koagulasjonsprosessen nåt et blodkar går i stykker. Det kan bli til på to forskjellige måter.

1. Plasmaveien:  FaktorXIIa omvandler prekallikrein til kallikrein, kallikrein omvandler i sin tur (høymolekylært) kininogen til bradykinin.
2. Vevsveien: prokallikrein omvandles til vevskallikrein, vevskallikrein omvandler (lavmolekylært) kininogen til kallidin, og kallidin brytes ned til bradykinin av en aminopeptidase.Bradykinin virker inn på B1- og B2-reseptorer.
B1-reseptoren finnes ikke normalt i vev, men produseres ved vevskade og infeksjon.
B2-reseptoren finnes normalt sett i vev, og når bradykinin påvirker den, forårsaker den for eksempel vasodilatasjon og økt gjennomtrengelighet i blodkar, eller smerte og økt følsomhet i smertenerver.
Bradykinin brytes ned blant annet av angiotensinkonverterende enzymer (ACE). ACE-hemmere er en blodtrykkssenkende medisin der tørrhoste forårsaket av bradykininansamlinger er vanlig.


== Hypotetisk rolle i covid-19 ==
En hypotese som er i ferd med å vinne stor støtte (august 2020) impliserer en bradykininstorm i mange av de mer alvorlige covid-19-forløp, kanskje noen ganger viktigere enn cytokinstormer og sannsynligvis i samspill med slike.


== Referanser ==
Veteranstasjonen

MIL Veteranstasjon er en tidligere bensinstasjon i Lars Hilles gate 26 i Bergen. Stasjonen ble bygd i 1928, og var i drift frem til 1998. Stasjonen ble midlertidig fredet i 2016, og endelig fredet i september 2020. Stasjonen ble i sin tid tegnet av arkitekt Sverre Losnedal, som brukte de greske templers formspråk da han utformet den. Seks søyler prydet forsiden, men nå er det bare to igjen.
Stasjonen ble renovert i årene etter den stengte, og i 2005 åpnet den som museum.Av merkene som har hatt tilhold på stasjonen er MIL, BP, Norol og Statoil.


== Referanser ==


== Eksterne lenker ==
«Veteranstasjonen». Kulturminnesøk. Riksantikvaren – Direktoratet for kulturminneforvaltning.
Bjørn-Henning Ødegaard

Bjørn-Henning Ødegaard (født 1983) er en norsk stand-up-komiker, programleder og manusforfatter.Sammen med Fredrik Sjaastad Ness leder han podcastene Verdens verste og Konspirasjonspodden. Ødegaard medvirket i Julelatter 2015 og Julelatter 2017 og i 2019 i NRK-programmet Latter Live. I 2019 hadde han også sitt eget stand-up show kalt «Dette er en konspirasjon», som ble satt opp på Latter i Oslo. Han var en av manusforfatterne bak Marit Voldsæters soloforestilling Null i biologi, og har hatt biroller i to episoder av NRKs humorserie Side om side. Høsten 2020 og 2021 var han med som paneldeltaker i quizshowet Alle Mot Alle på TVNorge sammen med Sigurd Sollien.


== Bibliografi ==
25 konspirasjoner å snakke om i lunsjen (med Fredrik Sjaastad Næss), Vigmostad Bjørke 2019, ISBN 9788241950025
25 konspirasjoner å snakke om hos svigers (med Fredrik Sjaastad Næss), Vigmostad Bjørke 2020, ISBN 9788241953002


== Referanser ==


== Eksterne lenker ==
 (en) Bjørn-Henning Ødegaard på Internet Movie Database
Årets mediepriser 2019

Årets mediepriser 2019 ble delt ut 4. september 2020 i Vulkan Arena på Vulkan i Oslo, i regi av Mediebedriftenes Landsforening. Juryen presenterte de nominerte 11. juni 2020.


== Prisvinnere ==


== Nominerte ==
Juryen annonserte de nominerte i to omganger. De første nominerte ble annonsert 6. mai og de siste 11. juni 2020.


== Referanser ==


== Eksterne lenker ==
Offisielt nettsted
Kristoffer Valsvik

Kristoffer Valsvik (født 10. august 1995) er en norsk fotballspiller som spiller for Åsane.


== Referanser ==


== Eksterne lenker ==
(en) Kristoffer Valsvik – Transfermarkt 
(no) Kristoffer Valsvik – Norges Fotballforbund
Sikorsky CH-53 Sea Stallion

Sikorsky CH-53 Sea Stallion er et helikopter fabrikkert av Sikorsky mellom 1964 og 1978. Helikopteret ble opprinnelig utviklet for tjeneste i U.S. Marine Corps, der det ble benyttet frem til 2012.Det har også gjort tjeneste i Tyskland, Østerrike, Israel, Iran og Mexico.
En rekke forskjellige varianter ble utviklet, blant annet de senere modellene Sikorsky CH-53E Super Stallion og Sikorsky CH-53K King Stallion.


== Referanser ==


== Eksterne lenker ==
(en) Sikorsky H-53 – kategori av bilder, video eller lyd på Commons 
(en) CH-53 – galleri av bilder, video eller lyd på Commons
Sikorsky CH-53K King Stallion

Sikorsky CH-53K King Stallion er et helikopter fabrikkert av Sikorsky for tjeneste i U.S. Marine Corps, som har bestilt 200 eksemplarer til en samlet pris av 25 milliarder dollar. Helikopteret er en videreutvikling av CH-53 Sea Stallion, som ble produsert mellom 1964 og 1978.
CH-53K er et stort transporthelikopter med tre gassturbiner på 5 590 kW og en maksimal takeoffvekt på 39 916 kg med ekstern last. Skroget er 22,3 m langt og 5,3 m bredt. Rekkevidden er 850 km.
I 2007 utvidet U.S. Marine Corps bestillingen til 227 eksemplarer.


== Bilder ==

		
		
		


== Referanser ==


== Eksterne lenker ==
(en) Sikorsky CH-53K King Stallion – kategori av bilder, video eller lyd på Commons
Christian Victor av Slesvig-Holsten-Sønderborg-Augustenborg

Christian Victor Albert Ludvig Ernst Anton (født 14. april 1867, død 29. oktober 1900) var en augustenborgsk prins som ble britisk offiser.
Christian Victor var eldste sønn av Christian av Slesvig-Holsten-Sønderborg-Augustenborg og prinsesse Helena av Storbritannia (1846–1923), datter av dronning Victoria og prins Albert av Sachsen-Coburg-Gotha. Han ble født og vokste opp på Windsor Castle, i 1888 sluttet han seg til the King's Royal Rifle Corps og deltok i Ashantiekspedisjonen, Slaget ved Omdurman og i Boerkrigen. Her fikk han malaria og døde av det i Pretoria i oktober 1900. Christian Victor ble begravet på Church Street Cemetery i samme by.


== Referanser ==
Nils Andreas Stensønes

Nils Andreas Stensønes (født 24. august 1964) er en norsk militær sjøoffiser av viseadmirals grad.
Fra august 2017 var Stensønes sjef for Sjøforsvaret. Høsten 2020 overtok han som sjef for Etterretningstjenesten.


== Liv og virke ==
Nils Andreas Stensønes ble født i Etiopia, der hans far arbeidet som marineoffiser, og tilbrakte mye av barndommen i Sandefjord.Stensønes har vært i Forsvaret siden 1983, og hans militære karriere innbefatter særlig stillinger i Sjøforsvaret og Forsvarets logistikkorganisasjon (FLO). Mye av hans sjømilitære bakgrunn er fra fra MTB-våpenet. Mellom 1987 og 1995 hadde han ti år med sjøoperativ tjeneste på missiltorpedobåter: Som nestkommanderende i 23. MTB-skvadron, som skipssjef i 24. og 26. MTB-skvadron, og deretter som øverste leder for 26. MTB-skvadron, før han ble sjef for Sjøforsvarets MTB treningssenter. Fra 2004 til 2006 var han skvadronssjef for 21. MTB-skvadron. Deretter var Stensønes avdelingsleder ved Sjøforsvarets utdannings- og kompetansesenter, KNM Tordenskjold (1995–1998), før han tjenestegjorde som militærassistent for Generalinspektøren for Sjøforsvaret (GIS) i Sjøforsvarsstaben (1997–1998).
I årene 1998–2010 var Stensønes tilknyttet det norske fregattprosjektet: Anskaffelsen av den nye Fridtjof Nansen-klassen fregatter, også som prosjektetleder (2007–2010), deretter gjennom stillingen som stabssjef i avdelingen for maritime kapasiteter i Forsvarets logistikkorganisasjon (FLO) fra 2010 til 2011.
Stensønes har også vært stabssjef for Norwegian Task Group (NorTG)/ Kysteskadren, og sjef for Kysteskadren (2013). I 2014 var han sjef for NATOs stående maritime styrke 1.
Etter å ha tjenestegjort som stabssjef, og nestkommanderende, i Sjøforsvarsstaben (2014–2016) ble Stensønes i 2016 utnevnt som flaggkommandør, og beordret som sjef for operasjonsstaben ved Forsvarets operative hovedkvarter (FOH). Han satt i denne stillingen til han i 2017 ble utnevnt til Sjøforsvarets øverste sjef.
Nils Andreas Stensønes er sjef for Sjøforsvaret fra 16. august 2017, da han overtok etter Lars Saunes. Da fregatten «Helge Ingstad» forliste i 2018 (i hva som ble kjent som «Helge Ingstad»-ulykken) var Stensønes Sjøforsvarets øverste leder.
Den 4. oktober 2020 ble han utnevnt til ny sjef for Etterretningstjenesten av Kongen i statsråd, med tiltredelse i løpet av høsten 2020. Stensønes har graden viseadmiral.


== Utmerkelser ==
Stensønes er dekorert med Forsvarsmedaljen med laurbærgren, Sjøforsvarets fortjenstmedalje, Forsvarsmedaljen med to stjerner, Forsvarets operasjonsmedalje for Active Endeavour, Sjøforsvarets vernedyktighetsmedalje med tre stjerner, NATO-medaljen, Ordenen for sjøfartsfortjenester (kommandør) og Legion of Merit.


== Referanser ==


== Kilder ==
(no) Nils Andreas Stensønes i Store norske leksikon


== Eksterne lenker ==
(en) Nils Andreas Stensønes – kategori av bilder, video eller lyd på Commons
Cockapoo

Cockapoo er en blandingshundrase som er en krysning av amerikansk cocker spaniel eller cocker spaniel og puddel. Både mellompuddel og dvergpuddel brukes til krysningen, og vil påvirke størrelsen til cockapooen.
Cockapoo kan komme med flere pelstyper, hvor bølgepels og krøllpels røyter veldig lite. Cockapooer med vanlig silkepels røyter som vanlig. Det er viktig å merke seg at alle pelsvariantene trenger mye pelsstell.Ettersom det er en krysning, kan cockapoo variere ganske mye i størrelse og egenskaper. Den finnes i flere farger, men vanligst er eksemplarer med svart, brun eller rødblond pels.


== Referanser ==